Carambol la ieșirea din București: Patru mașini au fost implicate într-un accident produs pe DN1 spre Otopeni
Un accident în lanț, cu patru mașini implicate, a avut loc la ieșirea din București pe DN1, în direcția Otopeni. Sensul de ieșire din Capitală a fost complet blocat, iar traficul a fost îngreunat de numărul mare de vehicule care se îndreptau spre destinațiile montane pentru petrecerea Revelionului. Autoritățile recomandă șoferilor să evite manevrele de depășire și să aleagă rute alternative, în condițiile traficului intens pe DN 1, Valea Prahovei.